User:TonuMartis

Alumniportal Deutschland on veebilehekülg Saksamaa alumnide privaatsete ja tööalaste võrgustike loomiseks. Saksamaa alumnideks on kõik, kes on Saksamaal või mõnes välisriigis asuvas Saksa asutuses teostanud õppetööd, teadustööd, saanud täiendõpet, läbinud keelekursuse või lihtsalt reisinud. Alumniportal Deutschlandi kasutamine on tasuta. Alumniportal Deutschland on Saksamaa viie rahvusvahelise koostööga tegeleva organisatsiooni kooperatsiooniprojekt. Portaali rahastab Majandusliku koostöö ja arenduse ministeerium (BMZ).

Ülesanded/eesmärgid
Alumniportal Deutschlandi kaudu saavad Saksamaa alumnid ühenduses püsida. Saate luua ja süvendada suhteid teiste alumnidega ning lisaks ka rahvusvaheliste ettevõtete, kõrgkoolide ja alumnivõrgustikega. Portaali pakkumiste hulka kuulub rahvusvaheline tööbörs, informatsioon edasiõppimisvõimaluste ja ürituste kohta, erinevad alateemad kultuurist kuni majanduseni, eraldi rubriik, kus on võimalik õppida saksa keelt ning lisaks suhtlusvõrgustiku osa. Alumniportal Deutschland on avatud kõigile alumnidele, olenemata sellest, kas Saksamaal oldud perioodi eest tasus mõni Saksamaa organisatsioon või inimene ise. Laiaulatusliku kontaktvõrgustikuga on osalevatel organisatsioonidel võimalik oma alumnisid puudutavat tööd lihtsam koordineerida. Peale selle tahetakse näidata Saksamaa alumnide tähtsust majandusliku koostöö kontekstis. Portaalis leiavad koostööpartnereid ja eksperte nii alumnid kui ka ettevõtted.

Ajalugu
Töö alumnidega toimub enamasti ainult vastavate organisatsioonide siseselt. Umbes 80 % välismaistest lõpetajatest, mis tähendab umbes 14.000 isikut aastas, on oma õppe- või tööaja ise finantseerinud (free movers). Nende alumnidega ühenduse saavutamine nõudis siiani mahukat uurimustööd. Seetõttu loodigi Alumniportal Deutschland. Sellisel kujul on see siiani ainuke portaal, mis koondab Saksamaa alumnide kompetentsi ja potentsiaali. Hetkeseisuga on registreerituid rohkem kui 32.000 kasutajat 184 riigist (seis juuli 2011).

Ülesehitus
Alumniportal Deutschlandi tuumaks on suhtlusvõrgustik. Kasutamiseks on vajalik tasuta registreerimine. Selles sotsiaalvõrgustikus saavad alumnid luua ja hoida kontakte alumnide, organisatsioonide või ettevõttetega. Lisaks on alumnidel võimalik pidada blogi. Alapunkt „Infothek” varustab alumnisid erinevate teemadega, mida suhtlusvõrgus käsitleda. „Infothek” alla kuuluvad ka rahvusvaheline tööbörs, üritustekalender, pakkumised, mis puudutavad saksa keelt, erinevaid erialasid puudutavad temaatilised alapunktid ja väliste toimetuste poolt täidetud alapunktid, nagu näiteks majandus, teadus ja kultuur. Ettevõttetel on tööbörsis võimalik avaldada vabu töökohti, lisaks on võimalik informeerida üritustest või otsida kontaktisikuid ja eksperte. Alumniportal Deutschlandi kasutada nii saksa- kui ka inglisekeelsena. Suhtlusvõrgustiku sisene keel on aga vabalt valitav.

Partnerid
Alumniportal Deutschland on mitme organisatsiooni koostöö. Kooperatsiooniprojekti kannavad viis organisatsiooni:

Kooperatsiooniettevõtmist toetab rohkem kui kümme ,,strateegilist partnerit”, sealhulgas Saksamaa välisministeerium, haridusministeerium ja erinevad poliitilised institutsioonid, näiteks Friedrich Eberti, Konrad Adenaueri ja Heinrich Bölli sihtasutused.
 * Alexander von Humboldti Sihtasutus (AvH)
 * Centrum für internationale Migration und Entwicklung (CIM)
 * Deutsche Gesellschaft für Internationale Zusammenarbeit (GIZ)
 * Saksamaa Akadeemiline Vahetusteenistus (DAAD)
 * Goethe Institut (GI)

Lingid

 * Alumniportal Deutschland Alumniportal Deutschland - saksakeelne kohulehekülg
 * Alumniportal Deutschland Alumniportal Deutschland - inglisekeelne kodulehekülg
 * Auftakt des Alumniportals Deutschland Pressemitteilung des Bundesministeriums für wirtschaftliche Zusammenarbeit und Entwicklung (BMZ) vom 11. September 2008 zum Launch des Alumniportals
 * Alumniportal Deutschland geht an den Start Entwicklungspolitik Online (epo) vom 11. September 2008 zum Launch des Alumniportals
 * Alumniportal Deutschland mit neuem Gesicht DAAD-Pressemitteilung vom 21. Juli 2009 zum Launch der Alpha-Version des Alumniportals
 * Wissensaustausch und Stellenbörse DAAD-Magazin.de vom 30. November 2009 zur Alumniportal-Veranstaltung in Jakarta/Indonesien
 * Alumniportal Deutschland: 20.000 registrierte Nutzer Meldung des Goethe-Instituts vom September 2010 zum 20.000sten registrierten Nutzer im Alumniportal Deutschland

Алумнипортал Германия Alumniportal Deutschland Alumniportal Deutschland Alumniportal Deutschland Alumniportal Deutschland Alumniportal Deutschland Alumniportal Deutschland Alumniportal Deutschland Портал немецких алюмни Alumniportal Deutschland Alumniportal Deutschland 留德校友平台